               EUROPOS KOMISIJA
            Briuselis, 2019 08 06
            COM(2019) 364 final
            2019/0166(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos pratęsti 2013–2018 m. ES ir Maroko veiksmų planą užtikrinti aukštesnio lygio statusą

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas yra susijęs su sprendimu dėl pozicijos, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją (toliau – Susitarimas arba Europos ir Viduržemio jūros regiono šalių susitarimas), siekiant priimti numatytą rekomendaciją dėl 2013–2018 m. ES ir Maroko veiksmų plano užtikrinti aukštesnio lygio statusą pratęsimo dvejiems metams (2019–2020 m.).

               2.Pasiūlymo aplinkybės

               2.1.Europos ir Viduržemio jūros regiono šalių susitarimas

               Europos ir Viduržemio jūros regiono šalių susitarimu siekiama

               ·sukurti tinkamas sąlygas politiniam dialogui, kad Šalys galėtų sustiprinti santykius visose srityse, kurios, jų manymu, šiam dialogui svarbios;

               ·sudaryti sąlygas palaipsniui liberalizuoti prekybą prekėmis, paslaugomis ir kapitalu;

               ·skatinti Magribo šalių integraciją, remiant Maroko prekybą ir bendradarbiavimą su kitomis regiono šalimis;

               ·skatinti prekybą ir darnių ekonominių ir socialinių Šalių santykių plėtojimą, visų pirma palaikant dialogą ir bendradarbiaujant, siekiant skatinti Maroko ir jo gyventojų raidą bei klestėjimą;

               ·remti bendradarbiavimą ekonomikos, socialinėje, kultūros, finansų, mokslinių tyrimų ir inovacijų srityje.

               Susitarimas įsigaliojo 2000 m. kovo 1 d.

               2.2. Asociacijos taryba

               Europos ir Viduržemio jūros regiono susitarimu įsteigtą Asociacijos tarybą sudaro Europos Sąjungos Tarybos ir Europos Komisijos nariai bei Maroko Karalystės vyriausybės nariai. Tam, kad galėtų įgyvendinti Susitarime nustatytus tikslus, Asociacijos taryba turi įgaliojimus priimti sprendimus ir gali teikti reikiamas rekomendacijas. Sprendimai priimami ir rekomendacijos rengiamos bendru Šalių sutarimu.

               2.3.Asociacijos tarybos numatomas aktas

               Asociacijos taryba, pasikeisdama laiškais, turi priimti rekomendaciją dėl 2013–2018 m. ES ir Maroko veiksmų plano užtikrinti aukštesnio lygio statusą pratęsimo (toliau – numatomas aktas).

               Numatomu aktu siekiama dvejiems metams (2019–2020 m.) pratęsti 2013–2018 m. ES ir Maroko veiksmų planą užtikrinti aukštesnio lygio statusą. Šis pratęsimas leis užtikrinti Marokui taikomo aukštesnio lygio statuso tęstinumą.

               3.Pozicija, kurios turi būti laikomasi Sąjungos vardu

               Europos Sąjungos pozicija, kurios turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, dėl rekomendacijos dvejiems metams (2019–2020 m.) pratęsti 2013–2018 m. ES ir Maroko veiksmų planą užtikrinti aukštesnio lygio statusą grindžiama prie šio sprendimo pridedamu veiksmų plano tekstu.

               Abi Šalys ne kartą patvirtino Europos Sąjungos ir Maroko santykių turtingumą ir gyvybingumą, taip pat ir savo visapusišką įsipareigojimą toliau vystyti santykius visose joms abiems svarbiose srityse.

               Atsižvelgiant į esamas politines aplinkybes, ateityje ES ir Maroko bendradarbiavimas bus grindžiamas pratęsto 2013–2018 m. veiksmų plano galiojimu 2019–2020 m. laikotarpiu; tai leis pradėti derybas dėl būsimų metų ES ir Maroko partnerystės krypčių ir naujų prioritetinių teminių sričių.

               Todėl veiksmų plano pratęsimas atitinka Europos Sąjungos interesus.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  1
               .

               4.1.2.Taikymas aptariamuoju atveju

               Asociacijos taryba yra susitarimu (aptariamuoju atveju – Europos ir Viduržemio jūros regiono šalių susitarimu) įsteigtas organas.

               Aktas, kurį Asociacijos taryba raginama priimti, yra teisinę galią turintis aktas.

               Numatomas aktas turi teisinę galią, kadangi juo dvejiems metams, t. y. iki 2020 m. pabaigos, bus pratęstas 2013–2018 m. ES ir Maroko veiksmų planas užtikrinti aukštesnio lygio statusą.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildantys, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomo akto tikslas ir turinys visų pirma susijęs su asociacija su trečiąja šalimi.

               Todėl siūlomo sprendimo materialinis teisinis pagrindas yra SESV 217 straipsnis.

               4.3.Išvada

               Siūlomo sprendimo teisinis pagrindas yra SESV 217 straipsnis kartu su 218 straipsnio 9 dalimi.

               5.Numatomo akto skelbimas

               Atsižvelgiant į tai, kad Asociacijos tarybos aktu bus iš dalies keičiama veiksmų plano taikymo trukmė, priėmus šį aktą, jis turėtų būti paskelbtas Europos Sąjungos oficialiajame leidinyje.

               2019/0166 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos pratęsti 2013–2018 m. ES ir Maroko veiksmų planą užtikrinti aukštesnio lygio statusą

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos ir Viduržemio jūros regiono šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją (toliau – Susitarimas) įsigaliojo 2000 m. kovo 1 d.;

               (2)pagal Susitarimo 80 straipsnį Asociacijos taryba turi įgaliojimus priimti sprendimus ir teikti rekomendacijas;

               (3)Asociacijos taryba, pasikeisdama laiškais, turi priimti rekomendaciją dėl 2013–2018 m. ES ir Maroko veiksmų plano užtikrinti aukštesnio lygio statusą pratęsimo;

               (4)tikslinga nustatyti poziciją, kurios Asociacijos taryboje turi būti laikomasi Sąjungos vardu, kadangi numatomas sprendimas Sąjungai bus privalomas;

               (5)ES ir Maroko bendradarbiavimas 2019–2020 m. laikotarpiu bus grindžiamas pratęsto 2013–2018 m. veiksmų plano galiojimu; tai leis nustatyti būsimų metų ES ir Maroko santykių naujas prioritetines temines sritis,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos dvejiems metams (2019–2020 m.) pratęsti 2013–2018 m. ES ir Maroko veiksmų planą užtikrinti aukštesnio lygio statusą, grindžiama prie šio sprendimo pridedamu tekstu.

               2 straipsnis

               Šis sprendimas skirtas Komisijai ir Sąjungos vyriausiajam įgaliotiniui užsienio reikalams ir saugumo politikai.

               Priimta Briuselyje

                     Tarybos vardu

                     Pirmininkas

                     (1)

                        2014 m. spalio 7 d. Teisingumo Teismo Sprendimo Vokietija / Taryba (OIV), C-399/12, ECLI:EU:C:2014:2258, 61–64 punktai.

    ---documentbreak---

               EUROPOS KOMISIJA
            Briuselis, 2019 08 06
            COM(2019) 364 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos pratęsti 2013–2018 m. ES ir Maroko veiksmų planą užtikrinti aukštesnio lygio statusą

               PRIEDAS

               ES IR MAROKO ASOCIACIJOS TARYBOS REKOMENDACIJA Nr. 01/2019

               kuria pritariama tam, kad 2013–2018 m. ES ir Maroko veiksmų planas užtikrinti aukštesnio lygio statusą būtų pratęstas dvejiems metams

               ES IR MAROKO ASOCIACIJOS TARYBA,

               atsižvelgdama į Europos ir Viduržemio jūros regiono šalių susitarimą, įkuriantį Europos Bendrijų bei jų valstybių narių ir Maroko Karalystės asociaciją (toliau – Susitarimas),

               kadangi:

               (1)Europos ir Viduržemio jūros regiono šalių susitarimas įsigaliojo 2000 m. kovo 1 d.;

               (2)Europos ir Viduržemio jūros regiono šalių susitarimo 80 straipsnyje numatyta Asociacijos tarybai suteikti įgaliojimus teikti rekomendacijas norint pasiekti Susitarimo tikslus;

               (3)kaip nurodyta Europos ir Viduržemio jūros regiono šalių susitarimo 90 straipsnyje, Šalys imasi visų bendrųjų ar specialiųjų priemonių, siekdamos įvykdyti susitarime nurodytus įsipareigojimus, ir siekia užtikrinti, kad susitarime nustatyti tikslai būtų pasiekti;

               (4)Asociacijos tarybos darbo tvarkos taisyklių 10 straipsnyje numatyta galimybė tarp sesijų teikti rekomendacijas, taikant rašytinę procedūrą;

               (5)ES ir Maroko santykiai 2019–2020 m. laikotarpiu bus grindžiami pratęsto 2013–2018 m. veiksmų plano galiojimu; tai leis nustatyti būsimų metų ES ir Maroko santykių naujas prioritetines temines sritis,

               NUSPRENDĖ:

               1 straipsnis

               Asociacijos taryba, taikydama rašytinę procedūrą, nusprendė dvejiems metams pratęsti 2013–2018 m. ES ir Maroko veiksmų planą užtikrinti aukštesnio lygio statusą.

               Priimta [vieta] [2019 m. ...... d.]

                  ES ir Maroko asociacijos tarybos vardu

                  Pirmininkas

                  ***